
专砖讘"诐



 诇讗 转讛讗 转讜专讛 砖诇诪讛 砖诇谞讜 讻讜'. 讗讬谞讬 爪专讬讱 诇讚讞讜转讱 讘拽砖 讜诪讬讛讜 诪注讬拽专讗 诇讗 讛讬讛 讞驻抓 诇讙诇讜转 诇讜 讟注诪讜 砖诇 讚讘专 讚讗住讜专 诇讙诇讜转 诇讛诐 讟注诪讬 转讜专讛: 讻砖讬讞讛 讘讟诇讛 砖诇讻诐. 拽诇 讜讞讜诪专 砖讗转诐 讚谞讬谉 诪注爪诪讻诐 砖讬砖 注诇讬讜 转砖讜讘讛 诪讛 诇讘转 讘谞讜 砖讬驻讛 讻讞讛 讘诪拽讜诐 讗讞讬谉 砖讬讜专砖转 讘诪拽讜诐 讗讘讬讛 讻讙讜谉 讘谞讜转 爪诇驻讞讚 砖讬专砖讜 讘谞讻住讬 讞驻专 讗讘讬 讗讘讬讛谉 注诐 讘谞讬 讞驻专 砖谞讗诪专 谞转谉 转转谉 诇讛诐 讗讞讜讝转 谞讞诇讛 讘转讜讱 讗讞讬 讗讘讬讛谉: 转讗诪专 讘讘转讜 砖讛讜专注 讻讞讛 讗爪诇 讛讗讞讬谉. 讻砖诐 砖讗讬谞讛 讬讜专砖转 注诐 讗讞讬讛 讘谞讻住讬 讗讘讬讛 讻讱 讗讬谞讛 讬讜专砖转 注诐 讘转 讗讞讬讛 讘讜讗 讜专讗讛 砖讘谞讜转 爪诇驻讞讚 讬专砖讜 讘谞讻住讬 讞驻专 讜诇讗 诇拽讞讜 讘谞讬 讞驻专 讜讘谞讜转 讞驻专 讻诇 谞讻住讬 讞驻专 谞诪爪讗转 讘转 讛讘谉 拽讜讚诪转 诇讘转 讚讛讬讬谞讜 讘谞讜转 爪诇驻讞讚 砖拽讚诪讜 诇讘谞讜转 讞驻专: 讜讗讜转讜 讛讬讜诐 砖谞爪讞讜诐 讻''讚 讘讟讘转 讛讬讛: 砖诇讗 转讬专砖 讘转 讛讘谉 注诐 讛讗讞讬谉. 砖诇 讘谉 讗诇讗 讛讗讞讬谉 讬讜专砖讬谉 讻诇 谞讻住讬 讛讗讘 讜讗驻讬诇讜 讞诇拽 砖讛讬讛 专讗讜讬 诇讗讞讬讛谉 讛诪转 诇驻讬 砖讘讗讜转讜 诪注砖讛 讚驻诇讙砖 讘讙讘注讛 诪转讜 讘诪诇讞诪讛 讻诇 砖讘讟 讘谞讬诪讬谉 讜讗驻讬诇讜 讛谞砖讬诐 讻讚讻转讬讘 诪讛 谞注砖讛 诇谞讜转专讬诐 诇谞砖讬诐 讻讬 谞砖诪讚讛 诪讘谞讬诪讬谉 讗砖讛 讜诇讗 谞讜转专 诪讛诐 讻讬 讗诐 砖砖 诪讗讜转 砖谞砖讗讜 谞砖讬诐 讗专讘注 诪讗讜转 诪讘谞讜转 讬讘砖 讙诇注讚 讜诪讗转讬诐 砖讞讟驻讜 诪讘谞讜转 砖讬诇讛 讜谞诪爪讗 讻诇 讗专抓 讘谞讬诪讬谉 诇砖砖 诪讗讜转 讗讬砖 诇驻讬讻讱 讘讗讜转讜 讛注转 诪讙讬注 诪讗讚 诪谉 讛谞讞诇讛 诇讗砖讛 讗讞转 讛讘讗讛 诇讬专砖 讜讗诐 转谞砖讗 诇砖讘讟 讗讞专 谞诪爪讗转 谞讙专注转 谞讞诇转 砖讘讟 讘谞讬诪讬谉 诇驻讬讻讱 讛转拽讬谞讜 讚讛讬讻讗 讚讬砖 讘谞讬诐 讬讜专砖讬谉 讗转 讗讘讬讛诐 讚诇讗 诪讬注拽专讗 谞讞诇讛 诪讘谞讬 讛诪转 讛转谞讜 砖诇讗 转讬专砖 讘转 讛讘谉 注诪讛谉 讚讛驻拽专 讘''讚 讛驻拽专 讗讘诇 讗诐 诇讗 讛谞讬讞 讘谞讬诐 讗诇讗 讘谞讜转 (诇砖诐 讙诐 讛讘谞讜转) 讙诐 讘转 讛讘转 转讬专砖 注诪讛谉 讚诇讗 谞讬讞讗 诇讬讛 诇诪转 砖转注拽专 谞讞诇转讜 诪讝专注讜 讗讬 谞诪讬 讛讬讻讗 讚讗讬讻讗 讘谞讜转 讜讘转 讛讘谉 转讬专砖 讘转 讛讘谉 讗转 讻诇 讛谞讻住讬诐 讜诪住转诪讗 讛讬讜 谞讝讛专讜转 砖诇讗 诇讛谞砖讗 诇砖讘讟 讗讞专 驻谉 转住讜讘 讛谞讞诇讛 诇砖讘讟 讗讞专 讜讛讻讬 诪砖诪注 拽专讗 讜讬讗诪专讜 诇转转 讛讬专讜砖讛 诇驻诇讟转 讘谞讬诪讬谉 讻诇讜诪专 诇讘谞讬诐 讛谞拽专讗讬诐 注诇 砖讘讟 讘谞讬诪讬谉 讜诇讗 诇讘转 讛讘谉 砖讬讻讜诇讛 诇讛谞砖讗 诇砖讘讟 讗讞专 讜谞注拽专讛 谞讞诇讛 诪讘谞讬诪讬谉: 讛''讙 诪诇讗 注诇讬讜 注讘专讛. 讘驻讬专讜砖 专讘讬谞讜 讞谞谞讗诇 讻诇讜诪专 砖讜谞讗 讗讜转讜: 讞诇讬驻讜转. 讞诇讬驻讬谉 诪诪诇讗 诪拽讜诪讜: 讚讬谉 讙专诪讗 讚注砖讬专讗讛 讘讬专. 谞砖讗专 讗爪诇讜 砖谉 讗讞讚 诪讘谞讬讜 讜讘讜 讛讬讛 诪谞讞诐 诇诪专讬 谞驻砖 讛讗讘诇讬诐 砖讛砖谉 砖诇 诪转 讗讬谞讜 讟诪讗 讚转谞谉 讘讗讛诇讜转 驻专拽 讙' (诪''讙) 讻诇 砖讘诪转 讟诪讗 讞讜抓 诪谉 讛砖讬谞讬讬诐 讜讛砖讬注专 讜讛爪驻讜专谉 讜讘砖注转 讞讬讘讜专谉 讛讻诇 讟诪讗 讜讻讬讜谉 讚专讘讬 讬讜讞谞谉 诇讗 讛谞讬讞 讘谉 讗诐 讗讬转讗 讚住讘讬专讗 诇讬讛 讚诪讬 砖诇讗 讛谞讬讞 讘谉 谞拽专讗 诇讗 讬专讗 讗诇讛讬诐 诇讗 讛讬讛 讗讜诪专 诇讘专讬讜转 讚讬谉 讙专诪讗 讚注砖讬专讗讛 讘讬专 讚讗诪专讬谞谉 讘注诇诪讗 (讘专讻讜转 讚祝 诇讚:) 讞爪讬祝 注诇讬 诪讗谉 讚诪驻专住诐 讞讟讗讬讛 讻讚讻转讬讘 讗砖专讬 谞砖讜讬 驻砖注 讻住讜讬 讞讟讗讛: 诇讗 讛讜讛 注讬讬诇 诇讘讬 讟诪讬讗. 诇讘讬转 讛诪转 诇讛转讗讘诇 注诇讬讜 讻讚转谞谉 (讗讛诇讜转 驻' 讟讝 诪''讙) 讘讬转 诪诇讗 讟诪讬讗 诪诇讗 诪转讬诐 诇驻讬 砖诇讗 讛讬讛 专讜爪讛 诇讛转讘讟诇 诪诇诪讜讚讜: 讛讗 讚讬讚讬讛. 讚讬谉 讙专诪讗 讻讜' 讚住讘讬专讗 诇讬讛 讻专' 讬讛讜砖注 讘谉 诇讜讬 讝讛 砖诇讗 讛谞讬讞 转诇诪讬讚: 讛讗 讚专讘讬讛. 诪讗讬 讚讗诪专 讝讛 砖诇讗 讛谞讬讞 讘谉 讜诇讗 住讘讬专讗 诇讬讛: 拽砖讛 注谞讬讜转 讻讜'. 讜爪专讬讱 诇诪讬讘注讬 专讞诪讬 讜讗讙讘 讙专专讗 讚讚专砖讜转 讚专' 驻谞讞住 讘专 讞诪讗 谞拽讟 诇讬讛 讛讻讗: 讻讬 讬讚 讗诇讜讛 讜讙讜'. 讛讬讬谞讜 谞' 诪讻讜转 砖讛专讬 讘诪爪专讬诐 讚讻转讬讘 讘讬讛 讗爪讘注 讗诇讛讬诐 讛讜讗 (砖诪讜转 讞) 诇拽讜 讬' 诪讻讜转 谞诪爪讗 诇讬讚 砖讬砖 讘讛 讞诪砖 讗爪讘注讜转 讞诪砖讬诐 诪讻讜转: 讗诇 转驻谉 讗诇 讗讜谉. 讗诇 转讛专讛专 讗讞专 诪讚转 讛讚讬谉 讻讬 讬砖 诪爪讬专讬诐 讬讜转专 诪诪讱 讻讬 讟讜讘 诇讱 讝讛 讛讞诪砖讬诐 诪讻讜转 诪注讜谞讬 讜讛专讬 讬砖 诇讱 讻住祝 讜讝讛讘 讜拽专拽注讜转 讜注讚讬讬谉 讛拽讘''讛 诪专讞诐 注诇讬讱 讬讜转专 诪讛专讘讛 讘谞讬 讗讚诐 砖讛谉 注谞讬讬诐: 讞诪转 诪诇讱. 讛讬讬谞讜 爪注专 砖讘讗讛 诇讜 讞讬诪讛 诪讗转 讛诪拽讜诐 诪诇讗讻讬 诪讜转 讛讬讬谞讜 讞讜诇讛 砖谞讜讟讛 诇诪讜转: 讬讻驻专谞讛. 讬拽谞讞谞讛: 讘注讬 专诪讬 讘专 讞诪讗 讗讘讬 讗讘讬讜. 砖诇 诪转 讜讗讞讬 讗讘讬讜 砖诇 诪转 讗讬讝讛 诪讛谉 拽讜讚诐 讜诪砖讜诐 讚转专讜讬讬讛讜 讗转讜 诇讬专砖 讗转 讛诪转 诪讻讞 讗讘讬 讛诪转 拽讗 讘注讬 诇讛: 讘谞讻住讬 注砖讜. 诪讬转讛 谞拽讟 讘注砖讜 砖讛讜讗 专砖注 讜诇讗 讘讬注拽讘: 讛讗讘 拽讜讚诐 诇讬专砖 讗转 讘谞讜 诇讻诇 讬讜爪讗讬 讬专讻讜. 谞诪爪讗 讗讘专讛诐 讬讜专砖 讗转 讬爪讞拽 诪拽诪讬 讬砖诪注讗诇 讜讛诇讻讱 讻讬讜谉 讚转专讜讬讬讛讜 诪讻讞 讬爪讞拽 讗转讜 讛专讬 讛讜讗 讻讗讬诇讜 讬讜专砖 讬爪讞拽 讗转 注砖讜 讜讞讜讝专 讗讘专讛诐 讜讬讜专砖 讗转 讬爪讞拽 讘谞讜 讻讚讗诪专谉 讘专讬砖 驻讬专拽讬谉 砖讛讗讘 拽讜讚诐 诇讗讞讬谉 讚讻讬 讛讬讻讬 讚讚专砖讬谞谉 讗讬谉 诇讜 讘谉 注讬讬谉 注诇讬讜 讛讻讬 谞诪讬 讚专砖讬谞谉 讘讻诇 拽专讜讘讬诐 讜讙讘讬 讗讘讬 讛诪转 谞诪讬 讚专砖讬谞谉 讗诐 讗讬谉 诇讜 讗讘 讜谞转转诐 讗转 谞讞诇转讜 诇讗讞讬讜 注讬讬谉 注诇讬讜 砖讗诐 讬砖 诇讬爪讞拽 砖讜诐 讬讜专砖 讚专讗讜讬 诇讬讜专砖讜 讬讘讗 讘诪拽讜诪讜 讜讛讬讬谞讜 讗讘专讛诐 砖拽讜讚诐 诇讬砖诪注讗诇 讜讻谉 讛诇讻讛: 

转讜住驻讜转



 讻讬 注诇 讝讛 讘讞专转 诪注讜谞讬. 讟讜讘 诇讱 讘诪讻讜转 讛诇诇讜 诪诪讛 砖讛讬讬转 注谞讬 讚注砖讬专 讛讬讛 讚诇讗 诪爪讬谞讜 砖讛驻住讬讚 讗讬讜讘 讗诇讗 讘讛诪讜转 讗讘诇 拽专拽注讜转 讜讻住祝 讜讝讛讘 诇讗 讛驻住讬讚 讗注''讙 讚拽讗诪专 注专讜诐 讬爪讗转讬 诪讘讟谉 讗诪讬 讜注专讜诐 讗砖讜讘 砖诪讛 (讗讬讜讘 讗) 诪转谞讞诐 讛讬讛 注诇 讛驻住讚讜 砖诇讗 讛讬讛 诇讜 诇讞讜砖 砖讘诪讜转讜 诇讗 讬讜诇讬讱 讻诇讜诐 注诪讜 讻讚讻转讬讘 讘拽讛诇转 讜诪讗讜诪讛 诇讗 讬砖讗 讘注诪诇讜 砖讬讜诇讱 讘讬讚讜 讜讛讗 讚讻转讬讘 (专讬砖讬讛 讚拽专讗) (讗讬讜讘 诪讘) 讜讬转谞讜 诇讜 讗讬砖 拽砖讬讟讛 讗讞转 讜谞讝诐 讝讛讘 讗讞讚 诇讗 诪驻谞讬 砖讛讬讛 注谞讬 讗诇讗 讚讜专讜谉 讛讬讜 诪讘讬讗讬谉 诇讜: 讗讘讬 讛讗讘 讜讗讞讬讜. 讻讙讜谉 讗讘专讛诐 讜讬注拽讘 讘谞讻住讬 注砖讜 诪讛讜 讗诪专 专讘讗 转讗 砖诪注 讛讗讘 拽讜讚诐 诇讘谉 砖''诪 砖讗讘专讛诐 拽讜讚诐 诇驻讬 讟注讜转讜 诇讗 讛讬讛 讘谉 讬讜专砖 讗转 讗讘讬讜 讗诇讗 讗讘 拽讜讚诐 讻诇 砖注讛 诇讘谉 砖讛讬讛 住讘讜专 砖讗讘专讛诐 讬讜专砖 讻砖讬诪讜转 注砖讜 讜讬驻诇讜 讛谞讻住讬诐 诇驻谞讬 讬爪讞拽 讜诇讚讘专讬讜 砖讛讬讛 住讘讜专 砖讗讘专讛诐 拽讜讚诐 诇讬注拽讘 讗讬谉 讘谉 讬讜专砖 讗转 讗讘讬讜: 

专讘讬谞讜 讙专砖讜诐

讗砖专 讗讬谉 讞诇讬驻讜转 诇诪讜 讝讛 砖诇讗 讛谞讬讞 转诇诪讬讚. 转讞转讬讜 砖诇讗 专爪讛 诇诇诪讚 转讜专讛 诇讗讞专讬诐. 讚讬谉 讙专诪讬讛 讚注砖讬专讗讛 讘讬讚. 砖讛讬讛 砖讜诪专 (讜谞讻谞住 讛诪讙讬讛诪谉) [讛砖谉] 砖诇 讘谞讜 讛拽讟谉 讜诪驻谞讬 注讙诪转 谞驻砖. 讜讗诐 讗讬转讗 讚专' 讬讜讞谞谉 [讛讜讗 讚讗诪专] 砖诇讗 讛谞讬讞 讘谉 讛讬讬谞讜 专砖注 讛专讬 讗讬讛讜 诇讗 讛谞讬讞 讘谉 讚讻讜诇谉 诪转讜 讘讞讬讬讜 讜诇讗 讛讜讛 拽专讬 诇谞驻砖讬讛 专砖注 讗诇讗 转住转讬讬诐 讚讛讜讗 讚讗诪专 讝讛 砖诇讗 讛谞讬讞 转诇诪讬讚:



诇讘讬 讟诪讬讗. 诇讘讬转 讗讘诇 谞驻讬拽 诪讗讟讘"讞 讜诪讗诇讘"诐 讗讘诇:



讗诇讗 诇诪讗谉 讚砖讻讬讘 讘诇讗 讘谞讬. 诪驻谞讬 注讙诪转 谞驻砖 讗讬 讛讜讛 讗诪专 讚讛讜讗 专砖注 诇讗 讗讝讬诇 诇讘讬 讟诪讬讗 专砖注:



讛讗 讚讬讚讬讛. 讻诇讜诪专 诪砖诪讜 讛讬讛 讗讜诪专 砖诇讗 讛谞讬讞 转诇诪讬讚. 讜诪砖诪讬讛 讚专讘讬讛 讗诪专 讝讛 砖诇讗 讛谞讬讞 讘谉:



讻讬 讬讚 讗诇讜讛 谞讙注讛 讘讬. 讚讛讬讬谞讜 讞诪砖讬诐 诪讻讜转 讚讙诪专讬' 讬讚 讚讛讻讗 诪谉 讜讬专讗 讬砖专讗诇 讗转 讛讬讚 讛讙讚讜诇讛 砖讘讗爪讘注 砖诇 讛拽讘"讛 诇拽讜 讬' 诪讻讜转 讜注诇 讛讬诐 诇拽讜 讙' 诪讻讜转 讚讛转诐 专讗讜 讻诇 讛讬讚 诪转讞诇拽转 诇讙' 诪讻讜转. 讜诪讗讬 (讗讝讛专讜) [讗讛讚专讜] 诇讬讛 讞讘专讬讛 诇讗讬讜讘 讛砖诪专 讗诇 转驻谉 讗诇 讗讜谉. 讻诇讜诪专 讗诐 讛讬讬转 诪砖诪专 注爪诪讱 讜诇讗 讛讬讬转 讞讜讟讗 诇讗 讛讬讜 诪讙讬注讬谉 诇讱 讻诇 讝讛 讜注诇 讝讛 砖注砖讛 诇讱 讛拽讘"讛 讘讞专转 诪注讜谞讬 讻诇讜诪专 诪讜讟讘 诇讱 砖转诇拽讛 讘讙' 诪讻讜转 讬讜转专 诪注讜谞讬:



讞诪转 诪诇讱. 诪诇讻讜 砖诇 注讜诇诐 讛讬讬谞讜 爪注专 诪诇讗讱 讛诪讜转 讛讬讬谞讜 讞讜诇讛 讬诇讱 讗爪诇 讞讻诐 讜讛讜讗 讬讻驻专谞讛 砖诪讘拽砖 专讞诪讬诐 讜讛讜讗 讬爪讬诇谞讜:



驻讬住拽讗 讛讗讘 拽讜讚诐 诇讻诇 讬讜爪讗讬 讬专讻讜 讘谞讻住讬 讘谞讜. 讛讬讻讗 讚讗讬谞谉 诇讘谞讜 诇讗 讘谉 讜诇讗 讘转 讛讜讗 拽讜讚诐 诇讗讞讬讜 砖诇 诪转. 讜讘注讬 专诪讬 讘专 讞诪讗 讗讘讬 讛讗讘 讜讗讞讬 讛讗讘 讻讙讜谉 讗讘专讛诐 砖讛讜讗 讗讘讬 讗讘讬讜 砖诇 注砖讜 讜讬砖诪注讗诇 砖讛讜讗 讗讞讬 讬爪讞拽 讗讘讬讜 砖诇 注砖讜 讘谞讻住讬 注砖讜 砖诪转 讘诇讗 讬讜专砖 讜讬爪讞拽 讗讘讬讜 诇讬转讬讛 讗讬讝讛 诪讛谉 拽讜讚诐 讗讘专讛诐 砖讛讜讗 讗讘讬 讗讘讬讜 砖诇 注砖讜 讗讜 讬砖诪注讗诇 讗讞讬 讬爪讞拽:



讗诪专 专讘讗 转"砖. 诪诪转谞讬' 讚拽转谞讬 讛讗讘 拽讜讚诐 诇讻诇 讬讜爪讗讬 讬专讻讜 讗)专"诇 讻讬讜谉 讚讬砖诪注讗诇 谞诪讬 讬讜爪讗讬 讬专讻讜 砖诇 讗讘专讛诐 讻诪讜 讬爪讞拽 讜诇驻讬讻讱 讗讘专讛诐 拽讜讚诐 讚讗讘 拽讜讚诐 诇讻诇 讬讜爪讗讬 讬专讻讜. 讚讬爪讞拽 讜讬砖诪注讗诇 诪讻讞 诪讗谉 拽讗转讜 诪讻讞 讗讘专讛诐 讗讘讬讛谉 诪砖讜诐 讛讻讬 讚讬谉 讛讜讗 砖讬拽讚讬诐 讗讘专讛诐 讛讬讻讗 讚诇讬转讬讛 诇讬爪讞拽:





专诪讘"谉

讛讗 讚转专爪讬谞谉 专' 讬讜讞谞谉 讗讚专' 讬讜讞谞谉 诇讗 拽砖讬讗 讛讗 讚讬讚讬讛 讛讗 讚专讘讬讛. 住诪讻讬谞谉 讗诪讗讬 讚讗诪专 专' 讬讜讞谞谉 诪砖讜诐 专"砖 讘谉 讬讜讞讗讬 讜诇讛讘讬 诇讗 转专爪讬谞谉 讛讻讬 讗讚专' 讬讛讜砖注 讘谉 诇讜讬 讜讛讜讗 讛讚讬谉 讚诪爪讬 诇讗拽砖讜讬讬 诪讚讗诪专 专' 讬讜讞谞谉 诪砖讜诐 专"砖 讘谉 讬讜讞讗讬 讗诇讗 诪砖讜诐 讚讗讬 诪拽砖讛 诇讬讛 讛讻讬 驻砖讬讟讗 诇讬讛 诇转专讜爪讬 讛讗 讚讬讚讬讛 讛讗 讚专讘讬讛.





专砖讘"讗

 诪诇诪讚 砖讛转谞讜 讛砖讘讟讬诐 注诐 砖讘讟 讘谞讬诪谉 讜讻讜'. 驻讬专砖 专"讞 讜讛专讘 专' 讬讛讜住祝 讛诇讜讬 讝"诇, 砖讛转谞讜 砖讻诇 讗砖讛 砖讬砖讗讜 诪砖讗专 讛砖讘讟讬诐 讜讛讬讗 讘转 谞讞诇讛 砖转砖讗专 讛谞讞诇讛 诇讗讞讬 讗讘讬讛. 讜讗讬谞讜 诪讞讜讜专 讘注讬谞讬 讻诇诇, 讞讚讗 讚讘讙讬专住转 讛住驻专讬诐 讬砖 砖诇讗 转讬专砖 讘转 讛讘谉 注诐 讛讗讞讬诐. 讜注讜讚 讚讝讛 讗讬谞讛 讬专讜砖转 驻诇讬讟讛 诇讘谞讬诪谉 讜砖诇讗 讬诪讞讛 砖讘讟诐 诪讬砖专讗诇, 讗诇讗 砖诇讗 讬讜住讬驻讜 注诇 砖讘讟诐 谞讞诇讛 注诇 谞讞诇转诐. 讜专"砖 讝"诇 驻讬专砖, 砖讛转谞讜 砖讘转 讛讘谉 讛讬讜专砖转 注诐 讛讗讞讬诐 诪砖讘讟 讘谞讬诪讬谉, 讗诐 转谞砖讗 诇讗讞讚 诪谉 砖讗专 讛砖讘讟讬诐 砖诇讗 转讬专砖 注诐 讛讗讞讬诐 讗讘诇 讘转 讬讜专砖转 砖诇讗 讘诪拽讜诐 讘谞讬诐 转讬专砖, 砖讗讬谉 讚注转 讛诪转 谞讜讞讛 砖谞注拽讜专 谞讞诇转讜 诪讝专注讜, 讜讝讛 注讬拽专. 讜讛讜爪专讻讜 诇讛转谞讜转 讘讻讱, 诪驻谞讬 砖砖讘讟 讘谞讬诪讬谉 诪住驻专 注讻砖讬讜 诪讜注讟 讜谞讞诇转 讘谞讜转 讛讘谞讬诐 诪专讜讘讛 讜讬讜专砖转 讛专讘讛, 讜讗诐 转谞砖讗谞讛 诇砖讗专 讛砖讘讟讬诐 讻诪注讟 诇讗 转砖讗专 诇讛诐 驻诇讬讟讛 讘谞讞诇转诐 诪讞诪转 讬专讜砖转 讛讘谞讜转.





讛诪讗讬专讬

诪讛 砖谞转讙诇讙诇 讻讗谉 讘专' 讬讜讞谞谉 砖讛讬讛 诪讘讬讗 注爪诐 讛诪转 讗注"驻 砖讬讚讜注 砖讛讬讜 讗讜讻诇讬诐 讞讜诇讬讛诐 讘讟讛专讛 讻讘专 讘讬讗专谞讜 讘诪住讻转 讘专讻讜转 砖驻讞讜转 诪讻砖注讜专讛 讛讬讛 砖讗讬谞讜 诪讟诪讗 讘诪讙注 讜讘诪砖讗 讜讬砖 诪驻专砖讬诐 讗讜转讜 注诇 讛砖谉 砖讗讬谞讛 诪讟诪讗讛 讗诇讗 讻砖讛讬讗 诪讞讜讘专转 注诐 讛诪转 讜讝讜 讻讘专 谞转诇砖讛:



诇注讜诇诐 讬讛讗 诇讘讜 砖诇 讗讚诐 讘讟讜讞 砖讛转驻诇讛 讻砖讛讬讗 谞注砖讬转 讻转拽谞讛 诪讘讟诇转 讗转 讛讙讝专讛 讜诪讬 砖讬砖 诇讜 爪注专 讗讜 讞讜诇讛 讘转讜讱 讘讬转讜 讗讜 讗讞讚 诪诪讬谞讬 讛爪专讜转 讬诇讱 讗爪诇 讞讻诐 讜讬诇诪讜讚 讛讬诪谞讜 讚专讻讬 讛转驻诇讜转 讜讬讘拽砖 专讞诪讬诐 砖谞讗诪专 讞诪转 诪诇讱 讜讻讜' 讜讗讬砖 讞讻诐 讬讻驻专谞讛:





讬讚 专诪"讛

诪讛. 讗"专 讬讜讞谞谉 诪砖讜诐 专砖讘"讬 讻诇 砖讗讬谞讜 诪谞讬讞 讘谉 诇讬讜专砖讜 讛拽讚讜砖 讘专讜讱 讛讜讗 诪诇讗 注诇讬讜 注讘专讛 讻转讬讘 讛讻讗 讜讛注讘专转诐 讜讻转讬讘 讛转诐 讬讜诐 注讘专讛 讛讬讜诐 讛讛讜讗. 讜讚讜拽讗 讛讬讻讗 讚诇讗 注住拽 讘驻专讬讛 讜专讘讬讛. 讗砖专 讗讬谉 讞诇讬驻讜转 诇诪讜 讜诇讗 讬专讗讜 讗诇讛讬诐 专讘讬 讬讜讞谞谉 讜专讬讘"诇 讞讚 讗诪专 讻诇 砖讗讬谞讜 诪谞讬讞 讘谉 讜讞讚 讗诪专 讻诇 砖讗讬谞讜 诪谞讬讞 转诇诪讬讚. 讜讗住讬拽谞讗 讚专讬讘"诇 讛讜讗 讚讗诪专 讻诇 砖讗讬谞讜 诪谞讬讞 转诇诪讬讚, 讜专讘讬 讬讜讞谞谉 讚讗诪专 讻诇 砖讗讬谞讜 诪谞讬讞 讘谉 讚专讘讬讛 讛讜讗, 讗讘诇 讗讬讛讜 讻专讬讘"诇 住"诇 讚讗诪专 讻诇 砖讗讬谞讜 诪谞讬讞 转诇诪讬讚, 讚专讬讘"诇 诇讗 讛讜讛 讗讝讬诇 诇讘讬 讗讘讬诇讗 讗诇讗 诇讘讬 诪讗谉 讚讗讝讬诇 讘诇讗 讘谞讬. 讻诇讜诪专 诇讗 讛讬讛 诪讘讟诇 转讜专转讜 诇谞讬讞讜诐 讗讘诇讬诐 讗诇讗 注诇 诪转 砖讛诇讱 诇讘讬转 注讜诇诪讜 讜诇讗 讛谞讬讞 讘谞讬诐, 讗诇诪讗 诇讗讜 讘讞讝拽转 专砖注 讛讜讗, 讜专讘讬 讬讜讞谞谉 谞诪讬 讻讜转讬讛 住"诇, 讚讛讗 讗诪专 专讘讬 讬讜讞谞谉 讚讬谉 讙专诪讗 注砖讬专讗讛 讘讬专, 讚讛讜讜 诇讬讛 注砖专讛 讘谞讬诐 讜诪转讜 讘讞讬讬讜, 讜谞讟诇 注爪诐 诪注爪诪讜转讬讜 砖诇 讘谉 注砖讬专讬 讜拽讘注讜 讘讟讘注转 砖讘讗爪讘注讜 讜讛讬讛 诪谞讞诐 讘讜 讗讘诇讬诐, 讜讗讜诪专 讝讛 注爪诪讜 砖诇 讘谉 注砖讬专讬 讘讬讚讬 讜讗注驻"讻 讛爪讚拽转讬 注诇讬 讗转 讛讚讬谉 讜谞讞诪转讬 讜讗祝 讗转诐 注砖讜 讻诪讜谞讬. 讜诪驻专砖讬 专讘谞谉 讚讛讗讬 讙专诪讗 砖讬谞讗 讛讜讛* 讚诇讗 诪讟诪讗 讗诇讗 讘讞讬讘讜专讬谉 讚转谞谉 讘讗讛讬诇讜转 讘驻专拽 讙' (诪"讙) 讻诇 砖讘诪转 讟诪讗 讞讜抓 诪谉 讛砖讬谞讬讬诐 讜讛砖注专 讜讛爪驻专谉 讜讘砖注转 讞讬讘讜专谉 讛讻诇 讟诪讗:



诪讜. 讘注讬 专诪讬 讘专 讞诪讗 讗讘讬 讛讗讘 讜讗讞讬 讛讗讘 讻讙讜谉 讗讘专讛诐 讜讬砖诪注讗诇 讘谞讻住讬 注砖讜 讗讬讝讛 诪讛谉 拽讜讚诐 讗诪专 专讘讗 转讗 砖诪注 讛讗讘 拽讜讚诐 诇讻诇 讬讜爪讗讬 讬专讬讻讜. 讜讚讬谉 讛讜讗 砖讬讛讗 讗讘专讛诐 拽讜讚诐 诇讬砖诪注讗诇 讘谞讻住讬 注砖讜 讛讬讻讗 讚诇讬转讬讛 诇讬爪讞拽, 讚讻讬讜谉 讚讗讬诇讜 讗讬转讬讛 诇讬爪讞拽 谞讻住讬 讚讬讚讬讛 谞讬谞讛讜, 讛砖转讗 谞诪讬 讚诇讬转讬讛 诇讬爪讞拽 讛讜讛 诇讬讛 讻诪讗谉 讚砖讻讬讘 讛砖转讗 讬爪讞拽 讘诇讗 讘谞讬 讜砖讘拽 谞讻住讬讛, 讚讬专转讬 诇讬讛 讗讘专讛诐 讗讘讜讛:





转讜住驻讜转 专讬"讚

(讬) 讻讬 注诇 讝讛 讘讞专转 (诪注讜讟) [诪注讜谞讬 讻爪"诇] 驻讬' 讗注"驻 砖诪转 讻诇 诪拽谞讛讜 讛谞讻住讬诐 砖讛讬' 诇讜 讘讘讬转讜 诇讗 诪爪讗谞讜 砖讗讬讘讚诐. 讜讛讗讬 讚拽讗诪专 注专讜诐 讬爪讗转讬 诪讘讟谉 讗诪讬 诪转谞讞诐 讛讬' 注诇 讘谞讬讜 砖诪转讜 讜注诇 诪拽谞讛讜 讜讛讗讬 讚讻转讘 讜讬转谞讜 诇讜 讗讬砖 谞讝诐 讝讛讘 讗' 讜讗讬砖 拽砖讬讟讛 讗讞转 诪驻谞讬 专讜讘 讛讛驻住讚 砖讘讗 诇讜 诇诪诇讗讜转 拽爪转 讞住专讜谞讜:





砖讬讟讛 诪拽讜讘爪转

诪诇诪讚 砖讛转谞讜 讛砖讘讟讬诐 注诐 砖讘讟 讘谞讬诪讬谉 讻讜'. 驻讬专砖讜 专讘讬谞讜 讞谞谞讗诇 讝"诇 讜讛专讗"诐 讝"诇 砖讛转谞讜 砖讻诇 讗砖讛 砖讬砖讗讜 诪砖讗专 讛砖讘讟讬诐 讜讛讬讗 讘转 谞讞诇讛 砖转砖讗专 讛谞讞诇讛 诇讗讞讬 讗讘讬讛. 讜讗讬谞讜 诪讞讜讜专 讘注讬谞讬 讻诇诇 讞讚讗 讚讘讙讬专住转 讛住驻专讬诐 讬砖 砖诇讗 转讬专砖 讘转 讛讘谉 注诐 讛讗讞讬诐. 讜注讜讚 讚讝讗转 讗讬谞讛 讬专讜砖转 驻诇讬讟讛 诇讘谞讬诪讬谉 讜砖诇讗 讬诪讞讛 砖讘讟讬诐 诪讬砖专讗诇 讗诇讗 砖诇讗 讬讜住讬驻讜 注诇 砖讘讟诐 谞讞诇讛 注诇 谞讞诇转谉. 讜专砖"讬 讝"诇 驻讬专砖 砖讛转谞讜 砖讘转 讛讘谉 讛讬讜专砖转 注诐 讛讗讞讬诐 诪砖讘讟 讘谞讬诪讬谉 讗诐 转谞砖讗 诇讗讞讚 诪谉 砖讗专 讛砖讘讟讬诐 砖诇讗 转讬专砖 注诐 讛讗讞讬诐 讗讘诇 讘转 讬讜专砖转 砖诇讗 讘诪拽讜诐 讘谞讬诐 转讬专砖 砖讗讬谉 讚注转 讛诪转 谞讜讞讛 砖谞注拽讜专 谞讞诇转讜 诪讝专注讜 讜讝讛 注讬拽专 讜讛讜爪专讻讜 诇讛转谞讜转 讘讻讱 诇驻讬 砖砖讘讟 讘谞讬诪讬谉 诪住驻专诐 注讻砖讬讜 诪注讟 讜谞讞诇转 讘谞讜转 讛讘谞讬诐 诪专讜讘讛 讜讬讜专砖转 讛专讘讛 讜讗诐 转谞砖讗谞讛 诇砖讗专 讛砖讘讟讬诐 讻诪注讟 诇讗 讜谞砖讗专 诇讛诐 驻诇讬讟讛 讘谞讞诇转诐 诪讞诪转 讬专讜砖转 讛讘谞讜转. 讜讗诇讜 讗讬转讬讛 诇讬爪讞拽 拽讜讚诐. 转诪讛 讗谞讬 讘讚讘专讬 专讘讗 讜讻讬 专讘讗 讗讬谉 诇讜 诪砖诪讜砖 谞讞诇讛 讜爪专讬讱 注讬讜谉. 注讚 讻讗谉.





诪讛专砖"讗 - 讞讬讚讜砖讬 讛诇讻讜转

讙诪专讗 讛讗 讚讬讚讬讛 讛讗 讚专讘讬讛 讛讗 讚诇讗 转专爪讬谞谉 讛讻讬 讗讚专讬讘"诇 诪砖讜诐 讚住诪讻讬谞谉 讗诪讗讬 讚讗"专 讬讜讞谞谉 诪砖讜诐 专砖讘"讬 讚讛讬讬谞讜 专讘讬讛. 诪讞讬讚讜砖讬 讛专诪讘"谉:


转讜住' 讘讚"讛 讻讬 注诇 讝讛 讻讜' 讘注诪诇讜 砖诪讜诇讬讱 讘讬讚讜 讜讛讗 讚讻转讬讘 讜讬转谞讜 诇讜 讗讬砖 讙讜' 讻爪"诇 讜讘讙诇讬讜谉 注诇 诇讗 讬砖讗 讘讬讚讜 讘注诪诇讜 砖诪讜诇讬讱 讘讬讚讜 专讬砖讗 讚拽专讗 讬砖讜讘 诇诇讻转 讻讜' 讜拽"诇:





诪讛专砖"讗 - 讞讬讚讜砖讬 讗讙讚讜转

砖讛转谞讜 注诇 砖讘讟 讘谞讬诪讬谉 砖诇讗 转讬专砖 讘转 讛讘谉 注诐 讛讗讞讬谉 讻讜' 讬砖 诇讚拽讚拽 讚讛讬讛 诇讛诐 诇转拽谉 讻注讬谉 讚讗讜专讬讬转讗 讛讻转讜讘 讙讘讬 讘谞讜转 爪诇驻讞讚 砖诇讗 讬谞砖讗讜 诇砖讘讟 讗讞专 讜讗驻砖专 诪砖讜诐 讚诇讗 讛讬讛 诇讛诐 诇讬谞砖讗 讻讗谉 讻"讗 诇砖讘讟 诪讜注讟 讘诪住驻专 诇讗 专爪讜 诇转拽谉 讻谉 诪砖讗"讻 讘砖讘讟 诪谞砖讛 砖讛讬讜 专讘讬诐 讘讗讜讻诇住讬谉 诇讬谞砖讗 诇讛谉 讘谞讜转 爪诇驻讞讚 讜诪讬讛讜 讛讬讻讗 砖诇讗 讛讬讛 诇讛诐 讻"讗 讘谞讬诐 讗讜 讘谞讜转 讜讘转 讛讘谉 讻讬 讛讬讻讬 讚诇讗 转讬注拽专 谞讞诇讛 讚讗讜专讬讬转讗 转拽谞讜 讜讛讬讜 谞讝讛专讬诐 诪诇讬谞砖讗 诇砖讘讟 讗讞专 讻驻专砖讘"诐 讜讚讜"拽:


讻诇 诪讬 砖讗讬谞讜 诪谞讬讞 讘谉 诇讬讜专砖讜 讛拽讘"讛 诪诇讗 注诇讬讜 注讘专讛 讻讜'. 诪讘讜讗专 讻讬 讛注讜讛"讝 讛讜讗 讛注讜诇诐 讛注讜讘专 讜注讜讛"讘 讛讜讗 讛谞爪讞讬 讜讝"砖 讘拽专讗 讚诪讬讬转讬 讚诪讬讬专讬 讘注讜讛"讘 砖讗诪专 讬讜诐 注讘专讛 讜讙讜' 专"诇 注讜讘专 讬讛讬讛 讛注讜讛"讝 讘讬讜诐 讛讛讜讗 讚诇注转讬讚 讜讛谞讛 注讬拽专 讘专讬讗转 讛讗讚诐 讛讜讗 讛讝讻专 砖诇讗 谞讘专讗 讘转讞讬诇讛 专拽 讛讝讻专 砖讗祝 砖讘讛注讜讛"讝 注讜讘专 讛谞讛 讛诪爪讜讛 砖诪拽讬讬诐 讘注讜讛"讝 讛讬讗 诪注诪讬讚 诇讜 诇注讜诇诐 谞爪讞讬 讘注讜讛"讘 诪砖讗"讻 讛谞拽讘讛 砖注讬拽专 讘专讬讗转讛 诇拽讬讜诐 讛诪讬谉 讘注讜讛"讝 注讜诇诐 讛注讜讘专 讜注"讻 讗诪专 讻讬 诪讬 砖讗讬谉 诪谞讬讞 讘谉 诇讬讜专砖讜 讛拽讘"讛 诪诇讗 注诇讬讜 注讘专讛 讚讛讬讬谞讜 砖诪诇讗 注诇讬讜 注讜讛"讝 砖讛讜讗 讛注讜诇诐 讛注讜讘专 砖讗讬谞讜 讗诇讗 诇拽讬讜诐 讛诪讬谉 讻讚讻转讬讘 讘讬专讜砖转 讛谞拽讘讛 讜讛注讘专转诐 讜讙讜' 讜诇讗 诪诪诇讗 讘诪拽讜诪讜 讝讻专 诇拽讬讬诐 诪爪讜转 讘讜专讗讜 诇讛注诪讬讚 注讜诇诐 讛谞爪讞讬 讚诇注转讬讚 讜讚诪讬讬转讬 谞诪讬 诪讛讗讬 拽专讗 讚讗砖专 讗讬谉 讞诇讬驻讜转 诇诪讜 讜讙讜' 砖注讜讘专 诪注讜讛"讝 讜讗讬谉 诪诪诇讗 诪拽讜诪讜 讗诐 诇诪"讚 讘讘谉 诇拽讬讬诐 诪爪讜转 讘注讜讛"讝 诇注诪讜讚 注讜诇诐 谞爪讞讬 讜讗诐 诇诪"讚 讘转诇诪讬讚 讛诪诪诇讗 诪拽讜诪讜 讗讘诇 讛谞拽讘讛 讗讬谞讛 诪诪诇讗讛 诪拽讜诐 讗讘讬讛 诇驻讬 砖讗讬谞讛 讞讬讬讘转 讘专讜讘 诪爪讜转 讜讚讗诪专 讘讻讜 讘讻讛 诇讛讜诇讱 讘诇讗 讝讻专 讛讜讗 注讚"讝 讜讻驻诇 讘讜 诇砖讜谉 讘讻讜 讘讻讛 砖注诐 讛诪住驻讬讚讬诐 讬讚讘专 诇讘讻讜转 注诐 讛讗讘诇 诇讛讜诇讱 讜注讜讘专 诪谉 讛注讜诇诐 讛讝讛 讻诪"砖 讚讛讜讛 专讬讘"诇 讗讝讬诇 诇讘讬 讟诪讬讗 讻讜' 讜注讬讬谉 讘砖诪注转讬谉 讘讞讚讜砖讬 讛诇讻讜转 讜拽"诇:


诪"讚 讻讜' 讻讬 砖讻讘 讚讜讚 注诐 讗讘讜转讬讜 讜讻讬 诪转 讬讜讗讘 讻讜'. 讚讜讚 砖讛谞讬讞 讘谉 讻诪讜转讜 讻讜' 谞住诪讱 讝讛 讛诪讗诪专 诇讛谞讱 讚专砖讜转 讚诇注讬诇 讚讘注谞讬谉 讝讛 谞诪讬 讗讬讬专讬 讚诇讻讱 谞讗诪专 讘讚讜讚 砖讻讬讘讛 讻讗讬诇讜 诇讗 诪转 讜诇讗 注讘专 讻诇诇 诪谉 讛注讜诇诐 讻讬讜谉 砖讛谞讬讞 讘谉 诪诪诇讗 诪拽讜诪讜 讛"诇 讻讗讬诇讜 诇讗 诪转 讗诇讗 讻砖讜讻讘 讜讬砖谉 讘注诇诪讗 讜讘讬讜讗讘 谞讗诪专 诪转 砖诇讗 讛谞讬讞 讘谉 诪诪诇讗 诪拽讜诪讜 砖诪转 诪诪砖 讜拽"诇:


拽砖讛 注谞讬讜转 讘转讜讱 讘讬转讜 砖诇 讗讚诐 讬讜转专 诪谞' 诪讻讜转 讻讜'. 讚拽讚拽 诇讜诪专 讘转讜讱 讘讬转讜 砖诇 讗讚诐 讚讛讬讬谞讜 讗祝 砖讬砖 诇讜 诪讝讜谞讜转 讗爪诇 讗讞专讬诐 讻讬讜谉 砖讛诐 转诇讜讬诐 讘讗讞专讬诐 讛"诇 诪讻转谉 讙讚讜诇讛 讬讜转专 诪谞' 诪讻讜转 注讬讬谉 驻专砖讘"诐 讜讘注谞讬谉 讝讛 讬砖 诇驻专砖 讛拽专讗 讗诪专 讗讜讬讘 讗专讚讜祝 讗砖讬讙 讗讞诇拽 砖诇诇 转诪诇讗诪讜 谞驻砖讬 讗专讬拽 讞专讘讬 转讜专讬砖诪讜 讬讚讬 诇驻讬 砖讛讬讜 讬砖专讗诇 注谞讬讬诐 讜谞注砖讜 注砖讬专讬诐 注"讬 砖讗诇转 讻住祝 讜讝讛讘 诪讗转 讛注诐 讗诪专 驻专注讛 讗专讚讜祝 讗讜转诐 讜讗砖讬讙 讗讜转诐 讜讗讞诇拽 砖诇诇 转诪诇讗诪讜 谞驻砖讬 讻讬谞讜讬 转诪诇讗诪讜 讻驻砖讜讟讜 诪讛 砖转诪诇讗 讗讜转诐 谞驻砖讬 讜专爪讜谞讬 砖砖讗诇转讬 诇讛诐 讘讝讛 转讜专讬砖诪讜 讬讚讬 讻讬 讬讚 讛' 砖讛讬讛 讘谞讜 讘谞' 诪讻讜转 诇讗 讛讬讛 讻"讻 讻诪讜 砖讬讚讬 转讛讬讛 讘讛诐 砖转讜专讬砖诐 讜讗注砖讛 讗讜转诐 砖讜讘 注谞讬讬诐 砖讛讜讗 讬讜转专 诪谞' 诪讻讜转 砖讛讬讜 讘讬 讜讗驻砖专 砖注"讝 专诪讝 讛讻转讜讘 讜讬专讗 讬砖专讗诇 讗转 讛讬讚 讛讙讚讜诇讛 讜讙讜' 讘注谞讬谉 讛注谞讬讜转 砖谞注砖讜 讛诪爪专讬讬诐 注谞讬讬诐 讘讘讬讝转 讛讬诐 讜诇讗 转驻讬拽 诪讝讬诪转诐 砖讗诪专讜 注诇 讬砖专讗诇 转讜专讬砖诪讜 讬讚讬 讬讜转专 诪讬讚 讛' 砖讛诐 谞' 诪讻讜转 讜拽"诇:


讻诇 砖讬砖 诇讜 讞讜诇讛 讘转讜讱 讘讬转讜 讬诇讱 讗爪诇 讞讻诐 讜讬讘拽砖 注诇讬讜 专讞诪讬诐 砖谞讗诪专 讜讗讬砖 讞讻诐 讬讻驻专谞讛 驻讬' 讛讻转讜讘 讞诪转 诪诇讻讜 砖诇 注讜诇诐 诪诇讗讻讬 讜讙讜'. 讘诇砖讜谉 专讘讬诐 讻讚讗诪专讬谞谉 讛专讘讛 砖诇讜讞讬诐 诇诪拽讜诐 讜讗讬砖 讞讻诐 讬讻驻专谞讛 诪诪砖 砖讛讜讗 诪讘拽砖 注诇 讻驻专转 注讜谉 讜注"讝 住诪讱 讜讗诪专 砖注"讬 转驻诇转讜 讘讗讜专 驻谞讬 讛诪诇讱 诪诇讻讜 砖诇 注讜诇诐 谞讬转谉 诇讞讜诇讛 讛讛讜讗 讞讬讬诐 讜拽"诇:





讞讻诪转 砖诇诪讛

专"砖 讚"讛 诪诇讗 注诇讬讜 注讘专讛 讻讜' 爪"诇 讛"讙 诪诇讗 注诇讬讜 注讘专讛 讻讜':





专砖"砖

讙诪专讗 讜讬讗诪专讜 讬专讜砖转 驻诇讬讟讛 (驻讬' 讬专讜砖讛 砖转驻讜诇 诪讛驻诇讬讟讛) 诇讘谞讬诪讬谉 (转砖讗专 诇讘谞讬诪讬谉) 讚讛讬讬谞讜 砖诇讗 转讬专砖 讻讜'. 讜诇驻讬' 讛专砖讘"诐 拽砖讛 诇砖讜谉 讛住诪讬讻讜转. 讜诪砖"讻 讚讗诐 诇讗 讛谞讬讞 讗诇讗 讘谞讜转 讻讜' 讚诇讗 谞讬讞讗 讻讜'. 诇注"讚 讛"谞 讛讟注诐 注驻"讬 讚拽讬讬"诇 讻专讬讘"讘 诇拽诪谉 (拽"诇) 讚讗诐 讗诪专 注诇 诪讬 砖专讗讜讬 诇讬讜专砖讜 讚讘专讬讜 拽讬讬诪讬谉 讜注"砖 讘驻讬专讜砖讜 讜谞讻讜谉 讘注讝"讛:



砖诐 讗诪专 专讬讜"讞 诪砖讜诐 专砖讘"讬 讻诇 砖讗讬谞讜 诪谞讬讞 讘谉 诇讬讜专砖讜 讻讜'. 注讬' 诪砖"讻 讘住"讚 诇拽诪谉 (拽诪"讗):



砖诐 讻诇 诪讬 砖讬砖 诇讜 爪注专 讗讜 讞讜诇讛 讘转讜讱 讘讬转讜 讻讜'. 讻"讛 讛讙讬' 讘注"讬 讜讘讝讛 讬讜讘谉 驻讬' 讛专砖讘"诐:



专"砖 讚"讛 转讗诪专 讘讘转讜. 讜诇讗 诇拽讞讜 讘谞讬 讞驻专 讻诇 谞讻住讬 讞驻专 讜讘谞讜转 讞驻专 诇讗 诇拽讞讜 讻诇讜诐 谞诪爪讗转 讻讜'. 讻"谞 讚爪"诇. 讗讘诇 拽"拽 诪谞"诇 讚讛"诇 诇讞驻专 讘谞讜转:



专"砖 讚"讛 讘注讬 专诪讘"讞 讜诪砖讜诐 讚转专讜讬讬讛讜 讻讜' 诪讻讞 讗讘讬 讛诪转 拽讘"诇. 诇讻讗讜专讛 诪砖诪注 讚讗讘讬 讛诪转 讜讗讞讬 讛诪转 诇讗 拽诪讘注讬讗 诇讬讛 讚讜讚讗讬 讛讗讘 拽讜讚诐 讻讚诇注讬诇 (拽"讞 讘') 讘讘专讬讬转讗. 讻讬 拽诪讘"诇 讗讘讬 讛讗讘 讻讜' 诪砖讜诐 讚讗讬驻诇讜讙 讚专讗 诪讛诪转:



转讚"讛 讻讬. 讜讛讗 讚讻转讬讘 讜讬转谞讜 讻讜' 诇讗 诪驻谞讬 砖讛讬讛 注谞讬 讻讜'. 讘诇讗"讛 爪"诇 讻谉 砖讛专讬 讻转讬讘 拽讜讚诐 诇讝讛 讜讛' 砖讘 讻讜' 讜讬讜住祝 讻讜' 诇诪砖谞讛:



转讚"讛 讗讘讬. 讗"专 转"砖 讛讗讘 拽讜讚诐 诇讻诇 讬讜爪讗讬 讬专讬讻讜 讻讜'. 讻爪"诇:





讛讙讛讜转 讬注讘"抓

讘讞专转 诪注讜谞讬. 谞状讘 讜讛讗 讚讻转讬讘 拽讚诪讜谞讬 讬诪讬 注讜谞讬. 讛讬讬谞讜 注讬谞讜讬 讬住讜专讬谉 讻讚诪讜讻讞 专讬砖讬讛 讚拽专讗 诪注讬 专转讞讜:


专砖讘"诐 讚"讛 砖诇讗 转讬专砖. 讜讛讻讬 诪砖诪注 拽专讗 讜讬讗诪专讜 诇转转 讻讜' - 谞"讘 驻讬专讜砖讗 拽诪驻专砖 诇拽专讗 讛讻讬:





讘谉 讬讛讜讬讚注

讜职诇止讗 转旨职讛值讗 转旨讜止专指讛 砖讈职诇值诪指讛 砖讈侄诇旨指谞讜旨 讻旨职砖讉执讬讞指讛 讘旨职讟值诇指讛 砖讈侄诇旨指讻侄诐. 谞专讗讛 诇讬 讘住"讚 讻讜谞转讜 注诇 讛拽讘诇讛 讜讛诪住讜专转 讗砖专 讛爪讚讜拽讬诐 诪讻讞讬砖讬诐 讘讛 讜诇讗 讬讗诪讬谞讜 砖讛讬讗 诪拽讜讘诇转 讜诪住讜专讛 诪谉 诪砖讛 专讘讬谞讜 注"讛 讗诇讗 讗讜诪专讬诐 讛讞讻诪讬诐 讘讚讜 讗讜转讛 诪诇讘诐 讞"讜 讜讗诇讜 讛爪讚讜拽讬诐 讛讘诇 讬驻爪讛 驻讬讛诐! 讻讬 讘讗诪转 转讜专转讜 砖诇 诪砖讛 专讘讬谞讜 注"讛 讛诪砖讜讘讞 讘诪讚转 讛注谞讜讛 讛讙讚讜诇讛 讛谞拽专讗转 '诪讛' 讚讻转讬讘 讜职讛指讗执讬砖讈 诪止砖侄讈讛 注指谞指讬讜 '诪职讗止讚' (讘诪讚讘专 讬讘, 讙) 讙讬诪讟专讬讗 '诪讛' 砖讛讜讗 转讻诇讬转 注谞讜讛 讻讬 讗诪专 讜职谞址讞职谞讜旨 诪指讛 (砖诪讜转 讟讝, 讝). 讜诇讝讛 讗诪专 转旨讜止专指讛 砖讈职诇值诪指讛 转讬讘转 砖讈职诇值诪指讛 诪讜专讻讘转 诪砖谞讬 转讬讘讜转 '砖诇 诪讛' 专爪讜谞讜 诇讜诪专 转讜专讛 砖诇 诪砖讛 专讘讬谞讜 注"讛 讛诪砖讜讘讞 讘诪讚转 诪讛 砖诇谞讜 讛讬讗 注转讛 讜诇讗 讘讚讬谞讜 讚讘讜专 讗讞讚 诪诇讘讬谞讜.



讻旨指诇 诪执讬 砖讈侄讗值讬谞讜止 诪址谞旨执讬讞址 讘旨值谉 诇职讬讜止专职砖讈讜止, 讛址拽旨指讚讜止砖讈 讘旨指专讜旨讱职 讛讜旨讗 诪指诇值讗 注指诇指讬讜 注侄讘职专指讛 (讘诪讚讘专 讻讝, 讞). 拽砖讗 讻讬讜谉 讚讗讬讬专讬 讘诪讬 砖谞砖讗 讗砖讛 讚讛讗 诇讗 讗诪专 '讻旨指诇 砖讈侄讗值讬谞讜止 谞讜止砖讉值讗 讗执砖旨讈指讛' 讗诐 讻谉 讝讛 砖谞砖讗 讜诇讗 讛讜诇讬讚 诪讛 讘讬讚讜 诇注砖讜转?
讜谞专讗讛 诇讬 讚讜讚讗讬 讗诐 讛讜讗 注拽专 讗讬谉 讝讛 讘讻诇诇 讗讱 谞砖讗 讗砖讛 讜讛诪转讬谉 诇讛 注砖专 砖谞讬诐 讜注诐 讻诇 讝讛 诇讗 谞砖讗 讗砖讛 讗讞专转 讻讚讬 砖讬讜诇讬讚 讗讜 砖讛讜诇讬讚 讜诪转讜 讘注讜谞讜 注诇 讝讛 拽讗诪专 诪诇讗 注诇讬讜 注讘专讛.
讜讛讗 讚讗诪专 诇砖讜谉 '注侄讘职专指讛' 讚讗讬砖 讜讗砖讛 砖讝讻讜 讬志讛 讘讬谞讬讛诐 (住讜讟讛 讬讝.) 砖诪讗讬专 砖诐 讬志讛 讘谞专谞讞"讬 [讘谞驻砖, 专讜讞, 谞砖诪讛, 讞讬讛, 讬讞讬讚讛] 砖诇讛诐 讜讞诪砖 驻注诪讬诐 砖诐 讬志讛 注讜诇讬诐 诪住驻专 注"讛 [15脳5=75] 讗砖专 讘讛砖驻注转诐 讝讜讻讛 诇讛讜诇讬讚 讘谉 讚转专讙讜诪讜 讘专 讜诇讻谉 讗诪专 诪指诇值讗 注指诇指讬讜 '注侄讘职专指讛' 砖讛讜讗 爪讬专讜祝 '讘专 注"讛'.
讗讜 讬讜讘谉 '注侄讘职专指讛' 讘讛驻讜讱 讗转讜讜谉 '讘注专讛' 讻讬 诇讗 讝讻讜 讗砖 讗讜讻诇转谉 讜讗讝 讬讛讬讛 诇讛诐 转讘注专讛.
讙诐 '讘讛' 砖诇 '注侄讘职专指讛' 注讜诇讬诐 讝' 讜讗讝 注讘专讛 讛讜讗 '讝专注' 讜讻讬讜谉 砖讝讛 讞住专 讝专注 砖讗讬谉 诇讜 讘谉 诇讬讜专砖讜 诪指诇值讗 注指诇指讬讜 注侄讘职专指讛.



讜职讛指讗 专址讘旨执讬 讬职讛讜止砖讈只注址 讘旨侄谉 诇值讜执讬 诇指讗 讗指讝执讬诇 诇职讘值讬 讟址诪职讬指讗 讗侄诇旨指讗 诇职诪址讗谉 讚旨职砖讈指讻执讬讘 讘旨职诇指讗 讘旨职谞值讬 (讬专诪讬讛 讻讘, 讬). 讛谞讛 讜讚讗讬 讻讜谞转 讛讙诪专讗 讛讜讗 讚砖讻讬讘 讘诇讗 讘谉 讝讻专 讜讗讬谉 专爪讜谞讜 诇讜诪专 讘诇讗 讘谞讬 讻诇诇 讚讗讬谉 诇讜 讗驻讬诇讜 谞拽讘讜转 讚讛讗 诪讬讬转讬 注诇讛 诪讛 砖讗诪专 专讘 讬讛讜讚讛 讘砖诐 专讘 诇讛讜诇讱 讘诇讗 讘谉 讝讻专 讜讝讛 讘专讜专 讜注讬讬谉 讘讛专讬"祝 讝"诇. 讗讱 诪讗诪专 讝讛 爪专讬讱 讘讬讗讜专 诇诪讛 拽砖讛 注诇讬讜 讛诪转 讘诇讗 讘谉 讝讻专 讗祝 注诇 讙讘 讚讬砖 诇讜 讝专注 谞拽讘讛?
讜谞专讗讛 讻讬 诇讘讜 谞砖讘专 讜讞诇砖 讚注转讬讛 注诇 讻讬 讗讬谉 诇讜 讝专注 砖讬讗诪专 注诇讬讜 拽讚讬砖 讗讞专 驻讟讬专转讜 讻讬 讬讚讜注 讛拽讚讬砖 讘转专讗 讚讘专讻讜 讚拽讜讚诐 注诇讬谞讜 诇砖讘讞 诪爪讬诇 讗讘 讜讗诐 诪讚讬谉 讙讬讛谞诐 讜讙诐 诪注诇讛 讗讜转诐 诪讚专讙讛 讗讞专 诪讚专讙讛 讜讛讘转 诇讗 讗驻砖专 诇讜诪专 拽讚讬砖.



讗侄诇旨指讗 讚旨指讜执讚, 砖讈侄讛执谞旨执讬讞址 讘旨值谉 讻旨职诪讜止转讜止, 谞侄讗侄诪职专指讛 讘旨讜止 '砖讈职讻执讬讘指讛'. 谞专讗讛 谞专诪讝 讝讛 讘砖诪讜 讛讟讜讘 讚旨指讜执讬讚 讘讬讜"讚 讛讜讗 讚讜 讬"讚 讚讛讬讬谞讜 讚讜 专爪讜谞讜 诇讜诪专 砖转讬诐 讜讬"讚 专爪讜谞讜 诇讜诪专 讻讞 诪诇砖讜谉 讜职诇止讗 讛指讬指讛 讘指讛侄诐 讬指讚址讬执诐 诇指谞讜旨住 (讬讛讜砖注 讞, 讻) 讻讬 讙诐 讗讞专 砖谞驻讟专 诪注讜诇诐 讛讝讛 注讚讬讬谉 砖转讬 讻讜讞讜转 诪讞讜讘专讬诐 讬讞讚 砖讛诐 讻讞讜 讜讻讞 讘谞讜.
讗讬 谞诪讬 讬讚 诪诇砖讜谉 诪拽讜诐 讻诪讜 诪址爪执旨讬讘 诇讜止 讬指讚 (砖诪讜讗诇 讗' 讟讜, 讬讘) 讜讻谉 '讬址讚 讗址讘职砖指讈诇止诐' 专爪讜谞讜 诇讜诪专 诪拽讜诪讜 讜诪拽讜诐 讘谞讜. 讗讘诇 讬讜止讗指讘 讛讜讗 '讘' 讗讜讬' 讚讛讬讬谞讜 讗讜讬 诪爪讚 讞住专讜谞讜 诪谉 讛注讜诇诐 讜讗讜讬 注诇 讞住专讜谉 讛诪讙讬注 诪爪讚 讘谞讜 讚讗讬谞讜 专讗讜讬 讻诪讜讛讜. 讗讜 讬讜止讗指讘 '讜讬 讗讘' 砖讬砖 诇讜 讜讬 诪爪讚 讘谞讜 砖诇讗 讛讬讛 讻诪讜讛讜.



拽指砖讈指讛 注植谞执讬旨讜旨转 讘旨职转讜止讱职 讘旨值讬转讜止 砖讈侄诇 讗指讚指诐 讬讜止转值专 诪值讞植诪执砖旨讈执讬诐 诪址讻旨讜止转 (讗讬讜讘 讬讟, 讻讗). 驻讬专讜砖 讘转讜讱 讘讬转讜 砖讬砖 诇讜 讗砖讛 讜讘谞讬诐 讜诪讘拽砖讬诐 诇讞诐 讜讗讬谉 讚爪注专讜 诪专讜讘讛 诪讗讚 讗讘诇 讗诐 注讚讬讬谉 讗讬谉 诇讜 讗砖讛 讜讘谞讬诐 诇讗 讗讻驻转 诇讜 讻诇 讻讱 诪砖讜诐 注爪诪讜 讘诇讘讚. 讜讗讜诪专讜 讬讜止转值专 诪值讞植诪执砖旨讈执讬诐 诪址讻旨讜止转 诇讻谉 讻转讬讘 (讗讬讜讘 诇讞, 讗) 讜址讬址旨注址谉 讛殖' 讗侄转 讗执讬旨讜止讘 诪执谞 讛址住职旨注指专指讛 讘谞讜"谉 驻转讜讞讛 砖诪住驻专讛 讞诪砖讬诐 讻讬 讛讬讛 讙讜驻讜 住注讜专 讘讞诪砖讬诐 讜讻谉 讗讜转讬讜转 '注讜谞讬' 讛讜讗 讜"讬 注诇 谞讜"谉.
讜诪讛 砖讗诪专 讻旨执讬 注址诇 讝侄讛 讘旨指讞址专职转旨指 诪值注止谞执讬 (讗讬讜讘 诇讜, 讻讗) 爪专讬讱 诇讛讘讬谉 讛讬讻谉 谞诪爪讗 砖讘讞专 讘讬住讜专讬谉 讬讜转专 诪注讜谞讬? 讜讘讬诇拽讜讟 讛讘讬讗 诪讚专砖 转谞讞讜诪讗 驻专砖转 诪砖驻讟讬诐 讜讝讛 诇砖讜谞讜: 讗诪专讜 专讘讜转讬谞讜 讻诇 讛讬住讜专讬谉 诇爪讚 讗讞讚 讜讛注谞讬讜转 诇爪讚 讗讞讚 讘砖注讛 砖讘讗 讛砖讟谉 诇拽讟专讙 注诇 讗讬讜讘 讻诪讛 讚讗转 讗诪专 讜址讬址旨注址谉 讗执讬旨讜止讘 [讛址砖指旨讉讟指谉] 讗侄转 讛殖' 讜址讬止旨讗诪址专 讛址讞执谞指旨诐 讬指专值讗 讗执讬旨讜止讘 (讗讬讜讘 讗, 讟) 讗诪专 诇讜 讛拽讚讜砖 讘专讜讱 讛讜讗 诇讗讬讜讘: 诪讛 讗转讛 专讜爪讛 注谞讬讜转 讗讜 讬住讜专讬谉? 讗诪专 诇讜 诪拽讘诇 讻诇 讬住讜专讬谉 砖讘注讜诇诐 讜诇讗 注谞讬讜转! 诪讬讚 讜址讬值旨爪值讗 讛址砖指旨讉讟指谉 诪值讗值转 驻职旨谞值讬 讛殖' 讜址讬址旨讱职 讗侄转 讗执讬旨讜止讘 讘执旨砖职讈讞执讬谉 专指注 诪执讻址旨祝 专址讙职诇讜止 讜职注址讚 拽指讚职拽殖讚讜止 (讗讬讜讘 讘, 讝) 讛转讞讬诇 爪讜讜讞 讜讻讜' 讗诪专 诇讜 讗诇讬讛讜讗 诪讛 讗转讛 注讜诪讚 讜注讜谞讛 讛诇讗 讗转讛 讛讜讗 砖讘讞专转 讘谞讙注讬诐 讬讜转专 诪讛注谞讬讜转 砖谞讗诪专 讛执砖指旨讈诪侄专 讗址诇 转值旨驻侄谉 讗侄诇 讗指讜侄谉 讻执旨讬 注址诇 讝侄讛 讘指旨讞址专职转指旨 诪值注止谞执讬 (讗讬讜讘 诇讜, 讻讗) 注讚 讻讗谉 诇砖讜谞讜 注讬讬谉 砖诐.



讻旨指诇 砖讈侄讬旨值砖讈 诇讜止 爪址注址专 讗讜止 讞讜止诇侄讛 讘旨职转讜止讱职 讘旨值讬转讜止, 讬值诇值讱职 讗值爪侄诇 讞指讻指诐 讜执讬讘址拽旨值砖讈 注指诇指讬讜 专址讞植诪执讬诐. 谞专讗讛 诇讬 讘住"讚 专诪讝 诇驻讬 讚专讻讜 注诇 讛谞驻砖 砖讛讬讗 讬讜砖讘转 讘旨职转讜止讱职 讘旨值讬转讜止 砖诇 讗讚诐 砖讛讜讗 讙讜驻讜 砖谞拽专讗 讘砖诐 '讘讬转' 讜职爪址注址专 注诇 讘讬讟讜诇 注砖讛 讜职讞讜止诇侄讛 注诇 讘讬讟讜诇 诪爪讜转 诇讗 转注砖讛 讜诇讝讛 讗诪专 讬值诇值讱职 讗值爪侄诇 讞指讻指诐 砖讛讜讗 专讜驻讗 砖诇 讛谞驻砖.
讙诐 讞指讻指诐 [68] 注讜诇讛 诪住驻专 讞址讬旨执讬诐 [68] 诇谞驻砖 讜诪诇诪讚讜 转讜专讛 讛谞拽专讗转 讟讜讘 讘讗专讘注讛 讞诇拽讬讛 砖讛诐 驻专讚"住 [驻砖讟 专诪讝 讚专砖 住讜讚] 讜讚' 驻注诪讬诐 讟讜讘 注讜诇讛 诪住驻专 讞讻诐 [17脳4=68].
讜讘谞讬 讬讚讬讚讬 讻讘讜讚 讛专讘 讬注拽讘 谞专"讜 驻讬专砖 讚讬讚讜注 讛讬住讜专讬谉 讘讗讬诐 诪讞讻诪讛 讻诪讜 砖谞讗诪专 讗址砖职讈专值讬 讛址讙侄旨讘侄专 讗植砖侄讈专 转职旨讬址住职旨专侄谞旨讜旨 讬指旨志讛旨 (转讛诇讬诐 爪讚, 讬讘) 讜诇讻谉 讗讬砖 讞讻诐 讛谞砖驻注 诪讞讻诪讛 讬讻驻专谞讛 注讚 讻讗谉 讚讘专讬讜 谞专"讜.

